Musa Erniyazov

Erniyazov Musa Tájetdinovich (1947-jıl 20-dekabr, Kegeyli rayonı, ÓzSSR, SSSR — 2020-jıl 31-iyul, Nókis, Qaraqalpaqstan Respublikası) — Sovet, keyin Ózbek mámleketlik hám siyasat iskeri, Qaraqalpaqstan Respublikası Joqarǵı Keńesi (parlamenti) baslıǵı. Senat aǵzası, Ózbekstan Respublikası Oliy Majlisi Senatı baslıǵınıń orınbasarı. Qaraqalpaqstan Respublikası Joqarǵı Keńesi baslıǵı. Milleti: qaraqalpaq.

 Bilim alıwı 
 1971-jılda Tashkent irrigaciya hám melioraciya institutın injener-elektrik qánigeligi boyınsha tamamlaǵan.
 1986 -jılda Tashkent joqarı partiya mektebin tamamlaǵan.
 1971-jıldan 1975-jılǵa shekem injener, 25-mobil mexanizaciyalasqan ústinniń avtomatlastırılgan sisteması baslıǵı bolıp isleydi.
 1975-jıldan 1983-jılǵa shekem referent, Qaraqalpaqstan Respublikası Ministrler Keńesi jumısların basqarıwshı kapital qurılıs basqarması baslıǵı.
 1983-jıldan 1989-jılǵa shekem — Qaraqalpaq ASSR turaq-jay kommunal xojalıǵı ministri.
 1989-jıldan 1990-jılǵa shekem Ózbekstan SSR Ministrler Keńesi janındaǵı Qaraqalpaqstan Respublikası Ministrler Keńesiniń turaqlı wákili.
 1990-jıldan 1996-jılǵa shekem Qaraqalpaq mámleket regionlıq bazası basqarıwshısı.
 1996-jıldan 1998-jılǵa shekem Qaraqalpaqstan Respublikası Ministrler Keńesi «Aralboyı» birlespesi baslıǵı.
 1998-jıldan 2000-jılǵa shekem Qaraqalpaqstan Respublikası Ministrler Keńesi baslıǵınıń orınbasarı.
 2000-jıldan 2001-jılǵa shekem Qaraqalpaqstan Respublikası Shımbay rayonı hákimi.
 2001-jıldan 2002-jılǵa shekem Qaraqalpaqstan Respublikası Ministrler Keńesi baslıǵınıń orınbasarı.
 2002-jılda Qaraqalpaqstan Respublikası Joqarǵı Keńesi baslıǵı, 2002-jıl 29 avgusttan Ózbekstan Respublikası Oliy Majlisi baslıǵınıń orınbasarı etip saylanǵan.

Úsh márte (2005, 2010, 2015) Ózbekstan Respublikası Oliy Majlisi Senatı baslıǵınıń orınbasarı lawazımına saylanǵan.

 Qaytıs bolıwı 
2020-jıl 24-iyun kúni Musa Erniyazovda COVID-19 infekciyası tastıyıqlanǵan hám akademik V. Vohidov atındaǵı Respublika qánigelestirilgen Xirurgiya ilimiy-ámeliy medicina orayınıń Nókis filialına jatqızılǵan. Onda COVID-19 infekciyasınıń oǵada awır keshiwi, ózara pnevmoniya keselligi analizi qoyılǵan. Kesellik ótkir respirator distress sindrom, ótkir dem alıw hám júrek qan-tamır, poliorgan, bawır hám búyrek jetispewshilikleri, bas mıy isigi, insult sıyaqlı tásirler menen keshken. Sonıń menen birge, qantlı diabet, gipertoniya, arterial gipertenziya sıyaqlı joldas kesellikler menen de awırǵanhttps://daryo.uz/2020/08/01/ozssv-musa-yerniyazovda-koronavirus-24-iyunda-tasdiqlanganini-malum-qildi-iyul-boshida-uning-kasalligi-yashirilgan-edi/. 2020-jıldıń 18-iyul kúni Densawlıqtı saqlaw ministrliginiń baspasóz xızmetiniń xabar beriwine qaraǵanda, Erniyazov koronavirus infekciyası menen kesellenip, ol turaqlı túrde Nókiste emlenedihttps://t.me/ssvuz/2247. Keyinirek ol IVL apparatına jalǵanǵanlıǵı hám onıń densawlıǵın jamanlasqanlıǵı málim boldı. 2020-jıl 31-iyulda koronavirus infekciyasınan kelip shıqqan tásirlerden qaytıs boladı.

1-avgust Ózbekstan Respublikası prezidenti Shavkat Mirziyoyev Nókiske kelip, Musa Erniyazov qábirin zıyarat etip, marhum haqqında Quran oqıladı.

 Shańaraǵı 
 Ómirlik joldası — Amangúl Jabbarbergenovna;
 Perzentleri: Aysulıw (qızı), Bahadır (ulı) hám Raxat (birinshi nekesinen ógey ul (Amangúl Erniyazova).

 Sıylıqları 
 1980 — Qaraqalpaqstan Respublikasında xızmet kórsetken qurıwshı 
 1983 — Qaraqalpaqstan Respublikası Joqarǵı Keńesi eń húrmetli jarlıǵı 
 2006 — Mehnat shuhrati ordeni
 2007 — Fidokorona xizmatlari uchun ordeni
 2011 — Ózbekstan Respublikasında xızmet kórsetken qurıwshı 
 2019 — Ózbekstan qaharmanı

 Derekler 

Kategoriya:Ózbekstan qaharmanları
Kategoriya:Mehnat shuhrati ordeni iyeleri
Kategoriya:Kegeyli rayonında tuwılǵanlar
Kategoriya:Ózbekstanda COVID-19 pandemiyasınan qaytıs bolǵanlar